  Виталий Пронин 17-тӥ — 25-тӥ июле Москва улосысь «Лисья нора» комплексын ыбылӥськонъя ӵошатскон ортче. Удмуртиысь спортсменъёс вормонъёс басьтӥзы ни. ЫбылӥськонПичи калибръем пистолетэн 50 метр кемысь суро командаос пӧлын Удмуртиысь ыбылӥськисьёс паймытӥзы. 5 команда финалэ шедиз ке, асьмелэнъёс тужгес ичи очко люказы вал, нош медаль понна нюръяськон дыръя котькинлэсь трос очко люканы быгатӥзы. Озьы Екатерина Фефилова но Степан Рухлядев 1-тӥ инты басьтӥзы, нош Дарья Корженко но Андрей Чиликов — 3-тӥ инты. Мукет нуналаз пневматика винтовкаен 10 метр кемысь ыбылӥськизы. Нылкышноос куспын кужмо нюръяськон пуромиз дуннелэн но Европалэн чемпионэз Ижысь Юлия Каримова но дуннелэн но Европалэн вице-чемпионэз Оренбургысь Татьяна Харькова куспын. Ижысь спортсменка, 252,9 очко люкаса, Оренбургысь эшсэ 5,3 очколы кельтӥз. Валентина Емельянова Теги: спорт  